აუიან-ტეპუი

აუიან-ტეპუი () — ტეპუი ბოლივარის შტატში, ვენესუელაში. მდებარეობს გვიანის ზეგანზე. სიმაღლე 2450 მ. ზედაპირის ფართობი 666.9 კმ², ხოლო ფერდობის მიახლოებითი ფართობი 715 კმ². Huber, O. Geographical and physical features. In: P.E. Berry, B.K. Holst & K. Yatskievych (eds.). St. Louis. 1995, pp. 1–61. წარმოადგენს გვიანის ზეგნის ერთ-ერთ უდიდეს და ხშირად მონახულებად ტეპუის. აუიან-ტეპუის უსწორმასწორო გულის ფორმის მქონე პლატო ძლიერაა დაქანებული; ჩრდილო-დასავლეთით მისი სიმაღლეა დაახლოებით 1600 მ, ხოლო სამხრეთ-აღმოსავლეთით მაქსიმალურ სიმაღლეზეა. ჩრდილოეთიდან გაჭრილია ვეებერთელა ხეობით, რომელიც ცნობილია ეშმაკის კანიონის სახელწოდებით. პლატოს დასავლეთი ვრცელი ნაწილი ნაწილობრივ ტყიანია, ხოლო აღმოსავლეთი მეტწილად კლდიანი. მთის ფარგლებშია მრავალი ვრცელი მღვიმური სისტემა.Piccini, L. Karst in siliceous rocks: karst landforms and caves in the Auyán-tepui massif (Est. Bolivar, Venezuela). International Journal of Speleology 1995, 24(1–4): 41–54. აუიან-ტეპუიდან ეშვება მსოფლიოს უმაღლესი ჩანჩქერი — ანხელი, რომლის სიმაღლე 979 მ-ია. მთა მას შემდეგ გახდა ფართოდ ცნობილი, რაც 1933 წელს მფრინავმა ჯიმი ეინჯელმა შემთხვევით აღმოაჩინა ანხელის ჩანჩქერი. აუიან-ტეპუი პემონურ ენაზე ნიშნავს „ეშმაკის სახლს“.Angel, K. (2001) [revised 2009, 2010]. "The Truth about Jimmie Angel and Angel Falls". Alexander von Humboldt International Conference 2001, Humboldt State University, Arcata, California.

იხილეთ აგრეთვე
 ტეპუი

სქოლიო

კატეგორია:ვენესუელის მთები